**Naivi dar îndrăgostiți**

*Danut Cepoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acei oameni naivi dar îndrăgostiți

plecați de-cu-zori

de pe la ceasul al treilea

să-și curețe sufletul de pizmă.

Foarte mari erau visele lor

ca izvorul care-și scoate apa

de sub munte

cu multele lor mărunte

sclipiri.

Naivi dar îndrăgostiți

și frumoși,

oamenii norilor

urcau și coborau

printre dezamăgiri

cu zămbetul pe buze

ca și cum nimic

nu s-ar fi întâmplat

acolo unde locuiește splendoarea

farmecul și bunătatea

oamenilor exagerați

în naivitatea lor nebună

de a crede în orice.